b"\n_START_ARTICLE_\nKhosrov I d'Arm\xc3\xa8nia\n_START_SECTION_\nBiografia\n_START_PARAGRAPH_\nCyril Toumanoff considera que Khosrov I d'Arm\xc3\xa8nia era gaireb\xc3\xa9 segur el fill del rei Volog\xc3\xa8s II d'Arm\xc3\xa8nia, assimilant aquest al \xc2\xabGran-Rei\xc2\xa0\xc2\xbb dels Parts Volog\xc3\xa8s V._NEWLINE_En aquesta hip\xc3\xb2tesi hauria succe\xc3\xaft al seu pare sobre el tron d'Arm\xc3\xa8nia el 191, en el moment de l'acc\xc3\xa9s d'aquest \xc3\xbaltim a la reialesa dels Parts._NEWLINE_Sempre en aquest mateix context, Khosrov I hauria regnat sobre Arm\xc3\xa8nia com a vassall del seu pare Volog\xc3\xa8s V i despr\xc3\xa9s dels seus germans Volog\xc3\xa8s VI i Artaban V, llevat de durant el per\xc3\xadode 197-200 durant el qual hauria reconegut la supremacia de l'Imperi rom\xc3\xa0 durant l'expedici\xc3\xb3 oriental de Septimi Sever.\n_START_SECTION_\nControv\xc3\xa8rsia\n_START_PARAGRAPH_\nRen\xc3\xa9 Grousset, seguint als historiadors antics d'Arm\xc3\xa8nia (Agath\xc3\xa0ngelos, seguit per Mois\xc3\xa8s de Khoren), identifica per la seva part a aquest rei amb Tiridates II (segons ell \xc2\xab\xc2\xa0assassinat cap a 238 o m\xc3\xa9s tard\xc2\xa0?\xc2\xa0\xc2\xbb), el qual fa el pare de Tiridates III, primer rei cristi\xc3\xa0 d'Arm\xc3\xa8nia mort cap a 330 o sigui 92 anys despr\xc3\xa9s._NEWLINE_Cyrille Toumanoff considera que  aquesta tradici\xc3\xb3 oculta diverses generacions i diversos sobirans, i que els successors de Volog\xc3\xa8s II foren: Khosrov I el seu fill, Tiridates II (fill de Khosrov),\xc2\xa0 els dos fils de Tiridates II, Khosrov II d'Arm\xc3\xa8nia i Tiridates III d'Arm\xc3\xa8nia, i a continuaci\xc3\xb3 finalment Tiridates IV._NEWLINE_M\xc3\xa9s recentment, Christian Settipani,\xc2\xa0 que no reconeix pas en Volog\xc3\xa8s V al rei Volog\xc3\xa8s II d'Arm\xc3\xa8nia sin\xc3\xb3 \xc3\xbanicament al Gran-Rei dels Parts, considera igualment una successi\xc3\xb3 de tres reis d'Arm\xc3\xa8nia despr\xc3\xa9s del seu fill segon Khosrov I: Tiridates II, Khosrov II i finalment Tiridates III, mort l'any 338."